paragraph_text: Po izbijanju Prvog svjetskog rata 1914. godine, njegova braća Evelyn Achille de Rothschild (1886. – 1917.) i Anthony Gustav de Rothschild (1887. – 1961.) pristupila su Britanskoj kopnenoj vojsci, dok je on, kao najstariji sin i nasljednik, imao obavezu voditi obiteljski posao. Vodio je židovski regrutacijski centar, zajedno s Edmundom Sebagom-Montefioreom te je bio promoviran iz satnika u bojnika. Godine 1917. osnovao je i vodio anticionističku Ligu britanskih Židova. Obojica braće bila su mu ranjena na bojištu, a Evelyn Achille je preminuo 1917. godine od posljedica ranjavanja. Lionel Nathan je umirovljen iz vojne službe 1921. godine.